ཏཱ་ལའི་བླ་མ་མཆོག་གིས་བོད་རྒྱུད་ནང་བསྟན་ཁྲོད་ཀྱི་རྡོ་རྗེ་ཐེག་པའི་གཞུང་དུ་ཡོད་པའི་སྲུང་མ་ཁྲོ་བོ་ཅན་གྱི་སྐོར་གླེང་།སྲུང་མ་ཁྲོ་བོ་ཅན་དེ་རྣམས་ནི་གནའ་བོའི་རྒྱ་གར་གྱི་ནང་པའི་གཞུང་དུ་མེད་པ་དང་།ཕྱིིས་སུ་བསྣན་པ་ཞིག་རེད།དེ་ཡིས་མི་གཞན་ལའང་དེ་ལྟར་ཁྲོ་བའི་སྒོ་ནས་འབྲེལ་འདྲིས་བྱེད་དགོས་པའི་དོན་ནི་སྟོན་གྱི་མེད།ཚད་མེད་པའི་སྙིང་སྙིང་རྗེ་ནི།ནང་པའི་ཆོས་ཀྱི་བླ་ན་མེད་པའི་ཆ་ཞིག་ཡིན་ཞིང་།མི་གཞན་རྣམས་སྡུག་བསྔལ་གྱིས་མནར་སྐབས།ཁོ་ཚོ་ནི་སྙིང་རྗེའི་ཡུལ་ཡིན།ནང་པའི་ཆོས་ཀྱི་ཡང་སྙིང་དེ།དངོས་ཡོད་གནས་ཚུལ་ཤེས་པའི་ཤེས་རབ་ཀྱི་རྨང་གཞི་ལྡན་པའི་ཐོག་ལ།སྙིང་རྗེའི་བསམ་བློ་ལྡན་པ་དེ་ཡིན་པར་གསུངས་ཤིང་།ཡང་ན།ནང་པས་རྗེས་འབྲངས་པ་ཚོས་ནམ་རྒྱུན་བརྗོད་ཀྱི་ཡོད་པའི་སྟོང་ཉིད་རྟོགས་པའི་ཤེས་རབ་དང་།བྱང་ཆུབ་ཀྱི་སེམས་ཞེས་པ་དེ་གཉིས་ཡིན།དེེར་བརྟེན།ཏཱ་ལའི་བླ་མ་མཆོག་གིས་འདི་ལྟར་གསུངས།ལྟོས་བཅོས་སྨྲ་བ་དང་ཚད་རྡུལ་དངོས་ཁམས་རིག་པར་སློབ་སྦྱོང་གནང་ན།བྱ་དངོས་ཐམས་ཅད་ཀྱི་ངོ་བོ་རྟོགས་པར་ཕན་ཐོགས་པར་མ་ཟད།སྟོང་ཉིད་རྟོགས་པའི་ཤེས་རབ་ལའང་ཕན་ཐོགས་ཆེ་ཞིང་།རང་ཉིད་ཀྱི་རང་བཞིན་མཐོང་བར་ཡང་ཕན་པ་དང་།ཕྱིའི་སྣང་ཚུལ་ཁོ་ནར་ཡང་མི་དམིགས་པར་བྱེད།དེར་བརྟེན།དེ་ནི་སྙིང་རྗེའི་བློ་དེར་ཡང་ཕན་གྱི་ཡོད།